CELEX: 62017TN0609
Language: hr
Date: 2017-09-06 00:00:00
Title: Predmet T-609/17: Tužba podnesena 6. rujna 2017. – Francuska protiv Komisije

13.11.2017   
            
            
               HR
            
            
               Službeni list Europske unije
            
            
               C 382/49
            
         Tužba podnesena 6. rujna 2017. – Francuska protiv Komisije
   (Predmet T-609/17)
   (2017/C 382/61)
   Jezik postupka: francuski
   
      Stranke
   
   
      Tužitelj: Francuska Republika (zastupnici: F. Alabrune, D. Colas, B. Fodda i E. de Moustier, agenti)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               djelomično poništi Provedbenu odluku Komisije (EU) 2017/1144 od 26. lipnja 2017. o isključenju iz financiranja Europske unije određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR), u dijelu u kojem isključuje određene izvozne subvencije koje je isplatila Francuska Republika u financijskim godinama 2011. do 2014.;
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe, tužitelj ističe jedan tužbeni razlog, koji se temelji na povredi načela proporcionalnosti time što je Komisija svoju odluku u velikom dijelu temeljila na navodnim teškim povredama obveza koje je počinila Francuska Republika u području pregleda udjela vode u smrznutim pilićima namijenjenima izvozu sa subvencijom.
   Međutim, bilo bi netočno tvrditi da su francuska tijela teško povrijedila svoje obveze, u pogledu propisa Unije i pojačanih mjera koje se provode od 2010. Naime, analize udjela vode uključuju preglede primjerenosti i tržišne kvalitete smrznutih pilića namijenjenih izvozu sa subvencijom, provedene na osnovi članka 5. stavka 4. Uredbe br. 1276/2008. Prema tužiteljevu mišljenju, te odredbe ne propisuju da svaki fizički pregled smrznutih pilića namijenjenih izvozu sa subvencijom podrazumijeva laboratorijsku analizu udjela vode.
   Stoga smatra da je obveza francuskih tijela odrediti koje inspekcijske mjere treba provesti, uz uvjet da su one proporcionalne financijskom riziku koji snosi EFJP. U tom pogledu, tužitelj ističe da su francuske vlasti uspostavile mehanizam koji je ambiciozan i prilagođen tom financijskom riziku.